विदित हो कि बरेली के कस्बा आंवला के मोहल्ला गंजपीतमपुर निवासी 40 वर्षीय नारायण सिंह रामपुर के गांव मधुकर ढकिया स्थित जनता जूनियर हाईस्कूल में प्रधानाध्यापक थे। विद्यालय की जमीन को लेकर उनका गांव के ही शिवराज सिंह के परिवार से झगड़ा चल रहा था। विपक्षियों ने एक दशक पूर्व नारायण सिंह का अपहरण भी किया था। इस मामले में शिवराज जेल में बंद है। इसी मामले की तारीख करने के लिए शनिवार को नारायण सिंह बदायूं आए थे, यहां से लौटते वक्त आंवला मार्ग पर कार सवार कुछ लोगों ने उनकी गोली मारकर हत्या कर दी थी।